CELEX: 22011D0003
Language: sk
Date: 2011-02-11 00:00:00
Title: Rozhodnutie Spoločného výboru EHP č. 3/2011 z  11. februára 2011 , ktorým sa mení a dopĺňa príloha XIV (Hospodárska súťaž) k Dohode o EHP

7.4.2011   
            
            
               SK
            
            
               Úradný vestník Európskej únie
            
            
               L 93/32
            
         ROZHODNUTIE SPOLOČNÉHO VÝBORU EHP
   č. 3/2011
   z 11. februára 2011,
   ktorým sa mení a dopĺňa príloha XIV (Hospodárska súťaž) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIV k dohode bola zmenená a doplnená rozhodnutím Spoločného výboru EHP č. 130/2010 z 10. decembra 2010 (1).
            
         
               (2)
            
            
               Nariadenie Komisie (EÚ) č. 1217/2010 zo 14. decembra 2010 o uplatňovaní článku 101 ods. 3 Zmluvy o fungovaní Európskej únie na niektoré kategórie dohôd o výskume a vývoji (2) sa má začleniť do dohody.
            
         
               (3)
            
            
               Nariadenie Komisie (EÚ) č. 1218/2010 zo 14. decembra 2010 o uplatňovaní článku 101 ods. 3 Zmluvy o fungovaní Európskej únie na niektoré kategórie dohôd o špecializácii (3) sa má začleniť do dohody.
            
         
               (4)
            
            
               Platnosť nariadení Komisie (ES) č. 2658/2000 (4) a (ES) č. 2659/2000 (5), ktoré boli začlenené do dohody, sa skončila 31. decembra 2010, a preto je potrebné odkaz na ne v rámci dohody vypustiť,
            
         ROZHODLA TAKTO:
   Článok 1
   Príloha XIV k dohode sa mení a dopĺňa takto:
   
               1.
            
            
               Znenie bodu 6 [nariadenie Komisie (ES) č. 2658/2000] sa nahrádza takto:
               „32010 R 1218: nariadenie Komisie (EÚ) č. 1218/2010 zo 14. decembra 2010 o uplatňovaní článku 101 ods. 3 Zmluvy o fungovaní Európskej únie na niektoré kategórie dohôd o špecializácii (Ú. v. EÚ L 335, 18.12.2010, s. 43).“
            
         
               2.
            
            
               Znenie bodu 7 [nariadenie Komisie (ES) č. 2659/2000] sa nahrádza takto:
               „32010 R 1217: nariadenie Komisie (EÚ) č. 1217/2010 zo 14. decembra 2010 o uplatňovaní článku 101 ods. 3 Zmluvy o fungovaní Európskej únie na niektoré kategórie dohôd o výskume a vývoji (Ú. v. EÚ L 335, 18.12.2010, s. 36).“
            
         Článok 2
   Znenie nariadení (ES) č. 1217/2010 a (ES) č. 1218/2010 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 12. februára 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6). Uplatňuje sa od 1. januára 2011.
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 11. februára 2011
      
         
            Za Spoločný výbor EHP
         
         
            úradujúci predseda
         
         Gianluca GRIPPA
      
   
   
      (1)  Ú. v. EÚ L 85, 31.3.2011, s. 14.
   
      (2)  Ú. v. EÚ L 335, 18.12.2010, s. 36.
   
      (3)  Ú. v. EÚ L 335, 18.12.2010, s. 43.
   
      (4)  Ú. v. ES L 304, 5.12.2000, s. 3.
   
      (5)  Ú. v. ES L 304, 5.12.2000, s. 7.
   
      (6)  Ústavné požiadavky neboli oznámené.